钦定古今图书集成/明伦汇编/氏族典/第537卷 > 石天麟
## 钦定古今图书集成/明伦汇编/氏族典/第537卷 > 石天麟

按《元史石天麟传》：“天麟，字天瑞，顺州人。年十四，入见
太宗，因留宿卫。天麟好学不倦，于诸国书语无不习，
赐名蒙古台。宗王征西域，以天麟为断事官。宪宗六
年，遣天麟使海都，拘留二十八年，始得还。世祖大悦，
拜中书左丞，兼断事官。时权臣用事，天麟独言其奸，
无所顾忌。成宗即位，加荣禄大夫、司徒。武宗即位，进”
平章政事。至大二年秋八月卒，年九十二，追封冀国
公，谥忠宣。子珪，累官治书侍御史，迁枢密副使，复为
侍御史，拜河南行中书省右丞，升荣禄大夫、南台御
史中丞，卒。次子怀都，初袭断事官，累迁刑部尚书、荆
湖北道宣慰使。孙哈蓝赤，袭断事官。

===石高山===按《元史石高山传》：“高山，德兴府人。父忽鲁虎，以侍卫
军从太祖定中原，太宗赐以东昌、广平四十馀户，遂
从居广平之洛水。中统三年，高山人，见世祖四年，授
管军总管，镇息州。军令严肃，寇不敢窥。居四年，边境
晏然。至元十一年，从下江南，以功陞显武将军。十二
年，宋平，帝盛称其功，领兵北征，屯亦脱山。十六年，命”
戍和林，因屯田以给军储，岁不乏用。乃颜叛，督战有
功，赐三珠虎符、蒙古侍卫亲军都指挥使，守卫东宫。
成宗悯其老，以其子阔阔不花袭职。大德七年，卒于
家，年七十六。